**INTERNET** – OSNOVNI POJMOVI

Internet – svjetska mreža računala koja su povezana pomoću telekomunikacijskih uređaja.

Server (poslužitelj) – vrlo jaka i brza računala koja 24 sata pružaju usluge korisnicima Interneta.

Klijent (korisnik) – računala koja koriste usluge poslužitelja

Protokol – skup određenih pravila pomoću kojih se prenose podaci. Osnovni protokol za Internet je TCP/IP.

Internet Explorer – program koji omogućuje korištenje interneta. Takve programe zovemo preglednici.

Usluge na Internetu:

WWW – Web stranice

E-mail – elektronička pošta

Chat – «brbljanje»

Telnet – rad na udaljenom računalu

**UREĐAJI ZA SPAJANJE**

Modem (Modulator/Demodulator)

Pretvara digitalne informacije računala u analogne (tonske) koji se dalje prenose telefonskom linijom (modulacija). Modem na odredišnom računalu analogne informacije pristigle telefonskom linijom pretvara u digitalne (demodulacija).

najviša teoretska brzina - 56000 b/s (b/s ili bps – bits per second)

stvarna brzina ovisi o tehničkim uvjetima; max. ~52000 b/s

Plaćamo pretplatu i vrijeme trajanja spoja.

ISDN (Integrated Services Digital Network)

- digitalna mreža s integriranim uslugama

Telefonska centrala je u potpunost digitalna pa nema potrebe za pretvaranjem informacija.

ISDN linija sastoji se od dvije vrste kanala:

D kanal (data – podatkovni) – brzina 16 kb/s ili 64 kb/s – služi za signalizaciju, tj. za uspostavljanje i prekid veze i prijenos kontrolnih podataka

B kanal (bearer – nositelj) – brzina 64 kb/s – služi za prijenos podataka

ISDN linija ima jedan D kanal i više B kanala. Svaki B kanal je neovisan, tj. ponaša se kao zasebna telefonska linija (tel. broj).

Uređaj koji moramo imati za spajanje na Internet nazivamo ISDN Terminal Adapter (TA). Priključujemo ga slično modemu.

Plaćamo pretplatu i vrijeme trajanja spoja.

DSL (Digital Subscriber Line)

digitalna pretplatnička linija

brzine mjerimo u Mb/s

Kvaliteta usluge ovisi o udaljenosti pretplatnika od telefonske centrale (max. 5 km).

Postoji više vrsta DSL usluga:

ADSL – Asymetric DSL – višestruko veće brzine downloada nego uploada

SDSL – Symetric DSL – prijenos podataka u oba smjera istom brzinom (download i upload)

VDSL – Very High Speed DSL – velike brzine prijenosa na malim udaljenostima

RADSL – Rate-Adaptive DSL – prilagodba brzine prijenosa kvaliteti telefonske linije

Uređaj za spajanje na Internet je DSL Bridge (za jedno računalo) ili DSL Router (za mrežu računala).

Priključuje se na postojeću telefonsku liniju, i na računalo preko USB priključka, mrežne kartice ili bežično.

Ako imamo obični analogni telefonski aparat potreban je još razdjelnik (splitter), koji služi za obično telefoniranje.

Plaćamo pretplatu i prenesenu količinu informacija. Kod opcije flat rate plaćamo samo pretplatu.

INTERNET USLUGE

WWW – World Wide Web – grafičko sučelje za pregledavanje i pretraživanje web stranica, webmail i prijenos podataka na lokalno računalo (download)

FTP – tekstualno sučelje za prijenos podataka s jednog na drugo računalo (download i upload)

Electronic Mail – e-mail – elektronička pošta

News – Group, Usenet, mrežne novine, forum - diskusijske grupe za razmjenu informacija o različitim temama

*Za svaku uslugu moramo koristiti odgovarajući protokol.*